athenaeus-soph.deipnosophistae 5.25
θαυμασάντων δὲ τῶν δαιτυμόνων τήν τε τοῦ βασιλέως διάνοιαν ὡς οὐκ ἐπιφανής , ἀλλ’ ὄντως ἐπιμανὴς ὑπῆρχε προσέθηκεν ὁ Μασούριος περὶ τῆς ἐν Ἀλεξανδρείᾳ γεγενημένης ὑπὸ τοῦ πάντα ἀρίστου Πτολεμαίου τοῦ Φιλαδέλφου βασιλέως πομπῆς Καλλίξεινον τὸν Ῥόδιον ἱστοροῦντα ἐν τῷ τετάρτῳ περὶ Ἀλεξανδρείας , ὅς φησι · πρὸ δὲ τοῦ ἄρξασθαι τὴν κατασκευασθεῖσαν σκηνὴν ἐν τῷ τῆς ἄκρας περιβόλῳ χωρὶς τῆς τῶν στρατιωτῶν καὶ τεχνιτῶν καὶ παρεπιδήμων ὑποδοχῆς ἐξηγήσομαι · καλὴ γὰρ εἰς ὑπερβολὴν ἀξία τε ἀκοῆς ἐγενήθη . τὸ μὲν οὖν μέγεθος αὐτῆς ἑκατὸν τριάκοντα κλίνας ἐπιδεχόμενον κύκλῳ , διασκευὴν δ’ εἶχε τοιαύτην . κίονες διεστάθησαν ξύλινοι πέντε μὲν κατὰ πλευρὰν ἑκάστην τοῦ μήκους πεντηκονταπήχεις πρὸς ὕψος , ἑνὶ δὲ ἐλάττους κατὰ πλάτος · ἐφ’ ὧν ἐπιστύλιον καθηρμόσθη τετράγωνον , ὑπερεῖδον τὴν σύμπασαν τοῦ συμποσίου στέγην . αὕτη δ’ ἐνεπετάσθη κατὰ μέσον οὐρανίσκῳ κοκκινοβαφεῖ περιλεύκῳ , καθ’ ἑκάτερον δὲ μέρος εἶχε δοκοὺς μεσολεύκοις ἐμπετάσμασι πυργωτοῖς κατειλημένας , ἐν αἷς φατνώματα γραπτὰ κατὰ μέσον ἐτέτακτο . τῶν δὲ κιόνων οἱ μὲν τέσσαρες ὡμοίωντο φοίνιξιν , οἱ δ’ ἀνὰ μέσον θύρσων εἶχον φαντασίαν . τούτων δ’ ἐκτὸς περίστυλος ἐπεποίητο σῦριγξ ταῖς τρισὶ πλευραῖς καμαρωτὴν ἔχουσα στέγην , ἐν ᾗ τὴν τῶν κατακειμένων ἀκολουθίαν ἑστάναι συνέβαινεν . ἧς τὸ μὲν ἐντὸς αὐλαίαις περιείχετο φοινικίναις , ἐπὶ δὲ τῶν ἀνὰ μέσον χωρῶν δοραὶ θηρίων παράδοξοι καὶ τῇ ποικιλίᾳ καὶ τοῖς μεγέθεσιν ἐκρέμαντο . τὸ δὲ περιέχον αὐτὴν ὕπαιθρον μυρρίναις καὶ δάφναις ἄλλοις τε ἐπιτηδείοις ἔρνεσιν ἐγεγόνει συνηρεφές . τὸ δὲ ἔδαφος πᾶν ἄνθεσι κατεπέπαστο παντοίοις . ἡ γὰρ Αἴγυπτος καὶ διὰ τὴν τοῦ περιέχοντος ἀέρος εὐκρασίαν καὶ διὰ τοὺς κηπεύοντας τὰ σπανίως καὶ καθ’ ὥραν ἐνεστηκυῖαν ἐν ἑτέροις φυόμενα τόποις ἄφθονα γεννᾷ καὶ διὰ παντός , καὶ οὔτε ῥόδον οὔτε λευκόιον οὔτε ἄλλο ῥᾳδίως ἄνθος ἐκλιπεῖν οὐθὲν οὐδέποτ’ εἴωθεν . διὸ δὴ καὶ κατὰ μέσον χειμῶνα τῆς ὑποδοχῆς τότε γενηθείσης παράδοξος ἡ φαντασία τοῖς ξένοις κατέστη , τὰ γὰρ εἰς μίαν εὑρεθῆναι στεφάνωσιν οὐκ ἂν δυνηθέντα ἐν ἄλλῃ πόλει ῥᾳδίως , ταῦτα καὶ τῷ πλήθει τῶν κατακειμένων ἐχορηγεῖτο εἰς τοὺς στεφάνους ἀφθόνως καὶ εἰς τὸ τῆς σκηνῆς ἔδαφος κατεπέπαστο χύδην , θείου τινὸς ὡς ἀληθῶς ἀποτελοῦντα λειμῶνος πρόσοψιν .
Lemmas: θαυμάζω δέ ὁ δαιτυμών ὁ τε ὁ βασιλεύς διάνοια ὡς οὐ ἐπιφανής , ἀλλά ὄντως ἐπιμανής ὑπάρχω προστίθημι ὁ Μασούριος περί ὁ ἐν Ἀλεξάνδρεια γίγνομαι ὑπό ὁ πᾶς ἀγαθός Πτολεμαῖος ὁ Φιλάδελφος βασιλεύς πομπή Καλλίξεινος ὁ Ῥόδιος ἱστορέω ἐν ὁ τέταρτος περί Ἀλεξάνδρεια , ὅς φημί · πρό δέ ὁ ἄρχω ὁ κατασκευάζω σκηνή ἐν ὁ ὁ ἄκρα περίβολος χωρίς ὁ ὁ στρατιώτης καί τεχνίτης καί παρεπίδημος ὑποδοχή ἐξηγέομαι · καλός γάρ εἰς ὑπερβολή ἄξιος τε ἀκοή γίγνομαι . ὁ μέν οὖν μέγεθος αὐτός ἑκατόν τριάκοντα κλίνη ἐπιδέχομαι κύκλος , διασκευή δέ ἔχω τοιοῦτος . κίων διίστημι ξύλινος πέντε μέν κατά πλευρά ἕκαστος ὁ μῆκος πεντηκοντάπηχυς πρός ὕψος , εἷς δέ ἐλαχύς κατά πλάτος · ἐπί ὅς ἐπιστύλιον καθαρμόζω τετράγωνος , ὑπεροράω ὁ σύμπας ὁ συμπόσιον στέγη . οὗτος δέ ἐμπετάννυμι κατά μέσος οὐρανίσκος κοκκινοβαφής περίλευκος , κατά ἑκάτερος δέ μέρος ἔχω δοκός μεσόλευκος ἐμπέτασμα πυργωτός κατειλέω , ἐν ὅς φάτνωμα γραπτός κατά μέσος τάσσω . ὁ δέ κίων ὁ μέν τέσσαρες ὁμοιόω φοῖνιξ , ὁ δέ ἀνά μέσος θύρσος ἔχω φαντασία . οὗτος δέ ἐκτός περίστυλος ποιέω σῦριγξ ὁ τρεῖς πλευρά καμαρωτός ἔχω στέγη , ἐν ὅς ὁ ὁ κατάκειμαι ἀκολουθία ἵστημι συμβαίνω . ὅς ὁ μέν ἐντός αὐλαία περιέχω φοινίκινος , ἐπί δέ ὁ ἀνά μέσος χώρα δορά θηρίον παράδοξος καί ὁ ποικιλία καί ὁ μέγεθος κρεμάννυμι . ὁ δέ περιέχω αὐτός ὑπαίθριος μυρσίνη καί δάφνη ἄλλος τε ἐπιτήδειος ἔρνος γίγνομαι συνηρεφής . ὁ δέ ἔδαφος πᾶς ἄνθος καταπάσσω παντοῖος . ὁ γάρ Αἴγυπτος καί διά ὁ ὁ περιέχω ἀήρ εὐκρασία καί διά ὁ κηπεύω ὁ σπάνιος καί κατά ὥρα ἐνίστημι ἐν ἕτερος φύω τόπος ἄφθονος γεννάω καί διά πᾶς , καί οὔτε ῥόδος οὔτε λευκόϊον οὔτε ἄλλος ῥᾴδιος ἄνθος ἐκλείπω οὐδείς οὐδέποτε εἴωθα . διό δή καί κατά μέσος χειμών ὁ ὑποδοχή τότε γίγνομαι παράδοξος ὁ φαντασία ὁ ξένος καθίστημι , ὁ γάρ εἰς εἷς εὑρίσκω στεφάνωσις οὐ ἄν δύναμαι ἐν ἄλλος πόλις ῥᾴδιος , οὗτος καί ὁ πλῆθος ὁ κατάκειμαι χορηγέω εἰς ὁ στέφανος ἄφθονος καί εἰς ὁ ὁ σκηνή ἔδαφος καταπάσσω χύδην , θεῖος τις ὡς ἀληθής ἀποτελέω λειμών πρόσοψις .